Cum poți să mângâi o pisică virtuală. Device-ul creat de cercetători. .
Universitatea Taiwan a creat un device pentru VR care imită atingerea. Momentan, device-ul poate fi folosit doar pentru anumite suprafețe. Cu ajutorul unui strat de fibre, utilizatorul poate simți ce atinge virtual.
Tot mai mulți oameni preferă să se distreze în realitatea virtuală, însă au o problemă: nu pot simți ce se întâmplă în lumea generată pe calculator.Acest lucru poate fi schimbat de un device creat de cercetătorii de la Universitatea din Taiwan. HairTouch folosește un strat de fibre care pot simula senzorial diferite suprafațe. Cercetătorii au demonstrat cum este posibil să mângâi o pisică virtuală cu ajutorul device-ului astfel încât să-i simți blana.Momentan, device-ul este în stadiul de prototip și rămâne de văzut dacă va ajunge pe piață. Însă demonstrează un concept care va face realitatea virtuală mai credibilă.